Ministru kabineta rīkojuma projekta

**„Par atļauju izbeigt līdzdalību un uzsākt reorganizāciju”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas kapitāla daļu un kapitālsabiedrību pārvaldības likuma (turpmāk – Pārvaldības likums) 9.panta otrā un ceturtā daļa un 118.panta otrā daļa.Valsts akciju sabiedrības „Valsts nekustamie īpašumi” valdes 2016.gada 15.septembra lēmums (protokols Nr.VP-16/48) „Par izvērtējumu par SIA „VNĪ pilis” darbības izbeigšanu”, ar kuru tika nolemts uzsākt SIA „VNĪ pilis” darbības izbeigšanu, veicot reorganizācijas procesu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par atļauju izbeigt līdzdalību un uzsākt reorganizāciju” (turpmāk - rīkojuma projekts) sagatavots, lai saskaņā ar Pārvaldības likuma 9.panta otro un ceturto daļu un 118.panta otro daļu atļautu valsts akciju sabiedrībai „Valsts nekustamie īpašumi” (vienotais reģistrācijas Nr.40003294758) izbeigt līdzdalību SIA „VNĪ pilis” (vienotais reģistrācijas Nr.401031748312) un uzsākt SIA „VNĪ pilis” (turpmāk – VNĪ pilis) reorganizāciju, VNĪ pilis pievienojot valsts akciju sabiedrībai „Valsts nekustamie īpašumi” (turpmāk – VNĪ).VNĪ pilis, vienotais reģistrācijas Nr.40003349238 (juridiskā adrese: „Mežotnes pils”, „Mežotnes pagasts, Bauskas novads, LV-3918) tika reģistrēta Uzņēmumu reģistrā 1997.gada 13.jūnijā un pārreģistrēta komercreģistrā 2004.gada 17.decembrī (līdz 2008.gada 21.maijam SIA „VNĪ pilis” nosaukums bija SIA „Mežotnes pils”). VNĪ pilis darbības mērķis ir pārvaldīt un apsaimniekot nekustamo īpašumu „Mežotnes pils”, Mežotnes pagasts, Bauskas novads, saglabājot tās kultūrvēsturisko vērtību un nodrošinot tā pieejamību un mūsdienu prasībām atbilstošu kultūras pakalpojumu kvalitāti. VNĪ pilis misija ir valsts nekustamo īpašumu vērtības saglabāšana un vairošana, nodrošinot saimnieciskās darbības rentabilitāti.Nekustamais īpašums „Mežotnes pils” (nekustamā īpašuma kadastra Nr. 4072 004 0063) ‑ Mežotnes pagastā, Bauskas novadā, sastāv no zemes vienības (zemes vienības kadastra apzīmējums 4072 004 0063) 89,60 ha platībā un būvēm:* būves - *pils (*būves kadastra apzīmējums 4072 004 0063 001);
* būves – *administratīvā ēkas* (būves kadastra apzīmējums 4072 004 0063 002);
* būves – *sporta zāles* (būves kadastra apzīmējums 4072 004 0063 004) (turpmāk - nekustamais īpašums „Mežotnes pils”, kā arī Mežotnes pils komplekss).

Īpašuma tiesības uz nekustamo īpašumu „Mežotnes pils” ir nostiprinātas uz VNĪ vārda Mežotnes pagasta zemesgrāmatas nodalījumā Nr.190 (lēmuma datums: 30.11.2000.).Uz nekustamā īpašuma „Mežotnes pils” sastāvā esosāšās zemes vienības atrodas vēl divas zemesgrāmatā nereģistrētas, bet Nekustamā īpašuma valsts kadastra informācijas sistēmā reģistrētas un nekustamajam īpašumam „Mežotnes pils” funkcionāli piederīgas būves: būve – *laukumi un celiņi ar cieto segumu* (būves kadastra apzīmējums 4072 004 0063 005) un būve – *strūklakas baseins* (būves kadastra apzīmējums 4072 004 0063 006), kas atrodas VNĪ lietojumā.VNĪ pilis pamatkapitāls ir 290 390 EUR (divi simti deviņdesmit tūkstoši trīs simti deviņdesmit *euro*), kas sadalīts 2045 kapitāla daļās, ar vienas kapitāla daļas nominālvērtību 142 EUR (viens simts četrdesmit divi euro). VNĪ pilis vienīgais dalībnieks ir VNĪ.Starp VNĪ un VNĪ pilis noslēgti šādi līgumi: 1. 2000.gada 1.marta Pilnvarojuma līgums Nr.1246 nekustamā īpašuma „Mežotnes pils” pārvaldīšanai saskaņā ar kuru VNĪ pilis pārvalda Mežotnes pils kompleksu. Līgums tika noslēgts uz laiku līdz 2003.gada 3.aprīlim.2. 2003.gada 9.maija Pilnvarojuma līgums Nr.1916 (turpmāk Pilnvarojuma līgums) nekustamā īpašuma „Mežotnes pils” pārvaldīšanai. Vēlākā laika periodā Pilnvarojuma līgums tika pagarināts (*ar 24.12.2003. Vienošanos Nr.1106v; 22.03.2004. Vienošanos Nr.1185v; 13.06.2006.Vienošanos Nr.1763v.; 10.05.2008. Vienošanis Nr. 2368v; 13.02.2009. Vienošanos Nr.2577v; 01.06.2009. Vienošanos Nr.270v; 29.06.2009. Vienošanos Nr.2731v; 10.12.2009. Vienošanos Nr.2893v; 17.02.2010. veinošanois Nr.2967v; 15.10.2010. Veinošanos Nr.3137v;* *12.08.2011. Vienošanos Nr.3415v; 24.01.2013. Vienošanos Nr.1916-1; 07.08.2013. Vienošanos Nr.1916-2; 29.01.2014. Vienošanos Nr.1916-3; 06.11.2014. Vienošanos Nr.1916-4*). Pamatojoties uz VNĪ valdes 2008.gada 27.marta lēmumu Nr.395 „Par SIA „Igates pils” komercdarbības veidu maiņu, ar 2008. gada 10. maija Vienošanos par grozījumiem 2003.gada 9.maija Pilnvarojuma līgumā nekustamā īpašuma „Mežotnes pils” pārvaldīšanai, SIA „Mežotnes pils” pārvaldīšanā papildu tika nodoti šādi nekustamie īpašumi:*‑ nekustamais īpašums „Igates Atpūtas” (nekustamā īpašuma kadastra Nr. 6684 002 0103) - Vidrižu pagastā, Limbažu novadā. Īpašuma tiesības uz nekustamo īpašumu ir nostiprinātas uz VNĪ vārda Vidridžu pagasta zemesgrāmatas nodalījumā Nr.178 (lēmuma datums:10.01.1998.).**‑ nekustamais īpašums „Igate-1” (nekustamā īpašuma kadastra Nr. 6684 002 0123) ‑ Vidrižu pagastā, Limbažu novadā), Īpašuma tiesības uz nekustamo īpašumu ir nostiprinātas uz VNĪ vārda Vidridžu pagasta zemesgrāmatas nodalījumā Nr.220 (lēmuma datums:13.07.1998.).**‑ nekustamais īpašums „Imantas”* *(nekustamā īpašuma kadastra Nr. 6684 002 0123) ‑ Vidrižu pagastā, Limbažu novadā.* *Īpašuma tiesības uz nekustamo īpašumu ir nostiprinātas uz VNĪ vārda Vidridžu pagasta zemesgrāmatas nodalījumā Nr.220 (lēmuma datums:12.01.2001.).* Ar Vidridžu pagasta zemesgrāmatas tiesneses 06.11.2012. lēmumu nekustamais īpašums „Igate-1” un nekustamais īpašums „Imantas”, Vidrižu pagastā, Limbažu novadā, visā sastāvā pievienots nekutamajam īpašumam „Igates Atpūtas” (nekustamā īpašuma kadastra Nr. 6684 002 0103) - Vidrižu pagastā, Limbažu novadā, un nostiprinātā īpašuma tiesība pārvesta uz Vidridžu pagasta zemesgrāmatas nodalījumu Nr.178. Pēc pievienošanas un zemes kadastrālās uzmērīšanas nekustamais īpašums „Igates Atpūtas” (nekustamā īpašuma kadastra Nr. 6684 002 0103) - Vidrižu pagastā, Limbažu novadā, sastāv no trīs zemes vienībām 14,845 ha kopplatībā (zemes vienība ar kadastra apzīmējumu 6684 002 0103, 6684 002 0124 un 6684 002 0128) un 12 būvēm (būvju kadastra apzīmējumi 6684 002 0103 001, 6684 002 0103 002, 6684 002 0103 006, 6684 002 0103 007, 6684 002 0103 008, 6684 002 0103 010, 6684 002 0103 012, 6684 002 0124 001, 6684 002 0128 001, 6684 002 0128 002, 6684 002 0128 003, 6684 002 0128 004 (turpmāk – nekustamais īpašums „Igates atpūtas”, kā arī Igates pils komplekss).Izpildot Finanšu ministrijas valsts sekretāra 2012.gada 6.februāra rezolūcijā Nr.1671/2012 doto uzdevumu, VNĪ un VNĪ pilis sadarbībā ar SIA “Grupa 93” sagatavoja “Mežotnes un Igates piļu attīstības koncepciju” (turpmāk – Koncepcija), ar mērķi pieņemt pamatotu lēmumu par VNĪ pilis pārvaldīšanā esošo īpašumu – Mežotnes pils kompleksa un Igates pils kompleksa turpmākajiem attīstības virzieniem. Mežotnes pils kompleksa ilgtermiņa attīstības scenārijs – līdzšinējās darbības attīstīšana atbilstoši Mežotnes pils kultūrvēsturiskajam statusam, veicot neatliekamos ieguldījumus kompleksa ēku tehniskā stāvokļa saglabāšanai un piesaistot sadarbības partneri – pieczvaigžņu viesnīcas operatoru. Igates pils ilgtermiņa attīstības scenārijs – Igates pils kompleksa iznomāšana ilgtermiņā vai pils atsavināšana, ja viena gada laikā neizdosies piesaistīt nomnieku.Saskaņā ar Ministru kabineta sēdes 2014.gada 28.oktobra protokollēmumu Nr.58 „Par Informatīvo ziņojumu “Par valsts līdzdalības kapitālsabiedrībās izvērtēšanu un ar Ministru prezidenta 2012.gada 19.jūnija rīkojumu Nr.233 izveidotās darba grupas priekšlikumiem turpmākai rīcībai” (turpmāk – MK protokollēmums) atbalstīts Finanšu ministrijas priekšlikums likvidēt vai reorganizēt VNĪ pilis, pievienojot to VNĪ pēc tam, kad tiks īstenoti Koncepcijā par Mežotnes pils kompleksa un Igates pils kompleksa turpmāko darbību noteiktie attīstības virzieni, taču ne vēlāk kā līdz 2016.gada 31.decembrim. Pamatojoties uz MK protokollēmuma 4.punktu un izstrādāto Koncepciju, VNĪ 2015.gada 4.novembrī izsludināja izsoli par Igates pils nomu. Izsoles rezultātā 2015.gada 21 decembrī VNĪ ar SIA „Domaines et Chateaux” noslēdza nekustamā īpašuma „Igates atpūtas”, daļas nomas līgumu Nr.3/1-3-15-23/3398, paredzot, ka Igates pils komplekss tiek iznomāts uz 12 gadiem, ar iespēju to pagarināt līdz 30 gadiem, ja nekustamajā īpašumā ir veikti ieguldījumi. Igates pils komplekss jaunam nomniekam nodots nomā, sākot ar 2016. gada 14.janvāri, un, sākot ar 2016.gada 13.janvāri, VNĪ pilis pārtrauca nekustamā īpašuma „Igates atpūtas” pārvaldīšanu un nodeva to VNĪ. VNĪ pārvaldīšanā tika nodota arī neiznomātā nekustamā īpašuma „Igates atpūtas” sastāvā esošā zemes vienība (zemes vienības kadastra apzīmējums 6684 002 0123) 5,92 ha platībā, uz kuras atrodas privātpersonas īpašumā esošā būve – *baznīca* (būves kadastra apzīmējums 6684 002 0123 002). 2010.gada 26.maijā par minētās zemes vienības daļas 5,723 ha platībā ir noslēgts nekustamā īpašuma daļas nomas līgums Nr.641-P, ar uz zemes vienības esošās būves īpašnieci.Pārvaldības likuma 7.pantā noteikts, ka publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību šā likuma 4.panta nosacījumiem. Lai gan Pārvaldības likuma 7.pantā noteiktais pienākums pārvērtēt tiešo līdzdalību kapitālsabiedrībā ir noteikts publiskai personai, VNĪ, ievērojot labas korporatīvās pārvaldības principus un ievērojot Pārvaldības likuma 4.panta nosacījumus, ir izvērtējusi lietderību turpināt VNĪ pilis darbību, kā arī VNĪ pilis darbības izbeigšanu, reorganizējot vai likvidējot to.Veicot VNĪ pilis izvērtējumu - reorganizējot vai likvidējot to, tika izdarīti šādi galvenie secinājumi:1. VNĪ pilis darbība atbilst Valsts pārvaldes iekārtas likuma 88. panta pirmās daļas nosacījumiem – VNĪ pilis pārvalda tādu nekustamo īpašumu, kas ir stratēģiski svarīgs valsts vai pašvaldības administratīvās teritorijas attīstībai – Mežotnes pils ir kultūrvēsturisks objekts. Atbilstoši Kultūras ministrijas 1998.gada 29.oktobra rīkojumam Nr.128 „Par valsts aizsargājamo kultūras pieminekļu sarakstu”‑, Mežotnes pils kompleksa teritorijā sešiem objektiem piešķirts Valsts kultūras pieminekļa statuss – Valsts nozīmes kultūras piemineklis „Mežotnes muižas apbūve” (Nr. 6174), Valsts nozīmes kultūras piemineklis „Pils” (Nr. 6175), Valsts nozīmes kultūras piemineklis „Parks” (Nr. 6177), Valsts nozīmes kultūras piemineklis „Saimniecības ēkas (2)” (Nr. 6176), Valsts nozīmes kultūras piemineklis „Interjera apdare (4 telpās)” (Nr. 3021), Valsts nozīmes kultūras piemineklis „Kapa piemineklis A.F.Zalcmanim” (Nr. 3022). Mežotnes pils komplekss ir nozīmīgs valsts mēroga kultūrvēstures piemineklis – tā ir pati nozīmīgākā klasicisma laikmeta celtne Latvijas muižu arhitektūrā. Mežotnes pils arhitektūras projekta augsto kultūrvēsturisko vērtību pamato fakts, ka šī projekta iezīmes 50 gadu garumā dominēja Latvijas muižu arhitektūrā, un Mežotnes pils ir vienīgā iespēja Latvijā atrādīt pēc šī projekta celtu ēku. Mežotnes pils vēsture cieši saistīta ar vēsturē pazīstamo Līvenu dzimtu. Mežotnes pils kompleksu ir iespējams pārvērst par vienu no Latvijas teritorijas prestižākajiem kultūrvēsturiskajiem objektiem, kura nozīmi vairo iespēja to tūrisma apritē sasaistīt ar Rundāles pili un Bauskas pili.
2. Gan VNĪ pilis, gan VNĪ darbības mērķis ir stratēģiski svarīgu valsts nekustamo īpašumu pārvaldīšana, līdz ar to abas kapitālsabiedrības veic savu darbību vienā nozarē ar līdzīgiem darbības mērķiem.
3. VNĪ pilis savas darbības un nekustamā īpašuma „Mežotnes pils” pārvaldīšanas nodrosināšanai ir noslēgusi vairākus līgumus ar trešajām personām. VNĪ pilis darbības izbeigšanas gadījumā noslēgtie līgumi tiks vai nu pārjaunoti vai izbeigti. Saistībā ar līgumu pirmstermiņa izbeigšanu, netiek paredzētas negatīvas sekas.
4. Aptuveni 90% no VNĪ pilis ienākumiem veido ienākumi no viesnīcas pakalpojuma, banketu un ēdināšanas pakalpojuma Mežotnes pils restorānā nodrošināšanas. Kopējā finanšu situācija uz 2015.gada 31.decembri: VNĪ pilis apgrozījums 2015.gadā sastāda 587  901 EUR, pārdotās produkcijas ražošanas izmaksas 489 887 EUR, administrācijas izmaksas 54 986 EUR, iepriekšējo gadu uzkrātie zaudējumi 301 970 EUR, 2015. gada saimnieciskās darbības pārskata peļņa 7 228 EUR (pēc nodokļu nomaksas). Savukārt saskaņā ar 2016.gada 2.ceturkšņa (uz 2016.gada 30.jūniju) pārskatu VNĪ pilis apgrozījums ir 132 530 EUR, pārdotās produkcijas ražošanas izmaksas 91 048 EUR, administrācijas izmaksas 24 679 EUR, iepriekšējo gadu uzkrātie zaudējumi 294 742 EUR, pārskata gada nesadalītā peļņa 13 308 EUR.
5. VNĪ spēj nodrošināt nekustamā īpašuma „Mežotnes pils” pārvaldīšanu. Lai efektīvi pārvaldītu nekustamos īpašumus (t.i. apsaimniekot, attīstīt, tai skaitā jaunu objektu būvniecība, esošo pārbūve vai atjaunošana), nodrošinātu tehniskā stāvokļa saglabāšanu un uzlabošanu, veicot to atjaunošanu vai pārbūvi, u.c.) VNĪ ir izveidota atbilstoša struktūra, VNĪ darbības īstenošanai ir piesaistīti atbilstoši speciālisti, ir izstrādāti virkne iekšējās darbības un procesu regulējošie dokumenti, VNĪ ir izsniegts Lloyd’s Register Quality Assurance sertifikāts un kvalitātes pārvaldības sistēma atbilst standartam ISO 9001:2008, piesaistīti ārpakalpojumu sniedzēji, tiek veiktas normatīvajos aktos noteiktās iepirkuma procedūras, tādejādi nodrošinot finanšu līdzekļu racionālu izmantošanu, nekustamo īpašumu iznomāšana notiek saskaņā ar normatīvajiem aktiem.
6. Ja VNĪ pilis darbība tiktu izbeigta un VNĪ pati pārvaldītu/ apsaimniekotu nekustamo īpašumu ”Mežotnes pils” un sezonāli (pārējā laikā – pēc pieprasījuma) sniegtu esošos Mežotnes pils kompleksa pakalpojumus vai nodotu nomā trešajai personai, pastāv iespēja efektīvāk izmantot finanšu resursus, t.i. varētu samazināt izmaksas saistībā ar VNĪ pilis personāla izmaksām un administratīvajām un profesionālajām izmaksām. Aptuvenais kopējais VNĪ ieguvums salīdzinājumā ar ieņēmumiem un izdevumiem, kas saistīti ar VNĪ pilis darbības nodrošināšanu, ja tiek izbeigta VNĪ pilis darbība, būtu: (1) ja VNĪ nekustamo īpašumu „Mežotnes pils” pati pārvaldītu/ apsaimniekotu un sezonāli (pārējā laikā – pēc pieprasījuma) sniegtu esošos Mežotnes pils kompleksa pakalpojumus – 15 665 EUR/ gadā; (2) ja nodotu nomā trešajai personai – starpība starp minimālo nomas apmēru un VNĪ pilis neto peļņu, t.i. uz izvērtējuma sastādīšanas brīdi ir 30 837 EUR/ gadā.
7. Ņemot vērā, ka VNĪ pilis galvenā saimnieciskā darbība ir nekustamā īpašuma „Mežotnes pils” pārvaldīšana, viesnīcas pakalpojumi, restorāna darbības nodrošināšana un dažādu pasākumu organizēšana, VNĪ pilis kreditoru un debitoru saistības rodas sakarā ar nekustamā īpašuma „Mežotnes pils” Mežotnes pils pārvaldīšanu un viesnīcas pakalpojuma un restorāna darbības nodrošināšanu un dažādu pasākumu organizēšanu. Līdz šim VNĪ pilis kreditoru un debitoru saistības ir tikai ikmēneša saistību izpilde, tai skaitā saistības pret VNĪ (*uz 2016. gada 30. jūniju ikgadējā maksājuma par 2014. un 2015. gadu uzkrātās neizpildītās saistības bija 36 272,17 EUR. Šobrīd tiek prognozēts, ka VNĪ pilis savas Pilnvarojuma līgumā minētās saistības izpildīs).* VNĪ pilis darbības nodrošināšanai nav piesaistīti kredītiestāžu līdzekļi, izņemot 2015.gada 10.februārī starp VNĪ pilis un SIA „DNB līzings” noslēgto Finanšu līzinga līgumu Nr.47108 par vieglās automašīnas iegādi par pirkuma summu EUR 14 500, kas neietekmē VNĪ pilis darbības izbeigšanu, ja tiek izpildīti minētā līzinga līguma noteikumi (*šobrīd tiek prognozēts, ka VNĪ pilis darbības izbeigšanas gadījumā, Līzinga līgumā minētās saistības tiks izpildītas*). Tāpat nav ierosināti vai uzsākti tiesvedības procesi, kas varētu ietekmētu VNĪ pilis darbības izbeigšanu.
8. VNĪ pilis reorganizācijas gadījumā, tās debitoru un kreditoru saistības, tai skaitā pret VNĪ un VNĪ pilis darbiniekiem, kas nebūs izpildītas līdz VNĪ pilis darbības izbeigšanas brīdim, tiks pārņemtas VNĪ, līdz ar to nebūs nepieciešams pārdot VNĪ pilis mantu (*tā pārnāks VNĪ ar VNĪ pilis darbības izbeigšanu un VNĪ to varēs realizēt vai nu pati vai iznomāt/ pārdot trešajai personai, arī tai trešajai personai, kas iznomās nekustamo īpašumu „Mežotnes pili”, ja tādi būs iznomāšanas nosacījumi*), lai apmierinātu VNĪ pilis kreditoru prasījumus.
9. Saskaņā ar VNĪ pilis sagatavoto aprēķinu par VNĪ pilis kreditoru apmēru uz 2016. gada 31. decembri, ja tiek izbeigta VNĪ pilis darbība, tā apmērs tiek prognozēts 147 884 EUR. Lielāko daļu kreditoru prasījumu VNĪ pilis ir iecerējusi segt no VNĪ pilis mantas pārdošanas, t.i. apmēram 83 000 EUR. Ievērojot to, ka VNI pilis nav būtisku kredītsaistību (*par 2016.gada sešiem mēnešiem – 2605 EUR ilgtermiņa (finanšu līzinga darījums) un 86  237 EUR īstermiņa (no kā 51 142 EUR piegādātājiem*), VNĪ pārņemot VNĪ pilis kredītsaistības, tas būtiski neietekmēs VNĪ finanšu stabilitāti un saistību apmēru.
10. VNĪ pilis vai VNĪ, kas VNĪ pilis darbības izbeigšanas gadījumā turpinātu Mežotnes pils pārvaldīšanu/ apsaimniekošanu un Mežotnes pils pakalpojuma sniegšanu sezonāli un ne sezonā – pēc pieprasījuma, nav iespējams nodrošināt Mežotnes pils kompleksa pakalpojuma sniegšanu, ja tiek pārdota VNĪ pilis manta. Savukārt VNĪ pilis likvidācijas gadījumā sabiedrības mantas pārdošana ir viens no nosacījumiem, ja pastāv kreditoru prasījumi, kurus nav iespējams apmierināt citādi kā tikai no finanšu līdzekļiem, kas iegūti sabiedrības mantas pārdošanas gadījumā. Līdz ar to pastāv risks, ka VNĪ pilis likvidācijas gadījumā VNĪ pilis nespēj nokārtot visas kreditoru saistības, ja netiek pārdota VNĪ pilis manta, un VNĪ pilis nevarēs pabeigt VNĪ pilis likvidāciju, neuzsākot VNĪ pilis maksātnespējas procesu, vai arī tās dalībniekam būs jāpieņem lēmums mainīt VNĪ pilis darbības izbeigšanas veidu un uzsākt VNĪ pilis reorganizācijas procesu.

VNĪ pilis darbības izbeigšanas pozitīvie un negatīvie aspekti, izvēloties VNĪ pilis reorganizācijas procesu, VNĪ pilis pievienojot VNĪ.Pozitīvie:1) ja tiktu izbeigta VNĪ līdzdalība VNĪ pilis, pastāv iespēja efektīvāk izmantot finanšu resursus, tai skaitā VNĪ resursus, jo nebūtu nepieciešams tērēt VNĪ resursus uz VNĪ pilis darbības uzraudzību un kontroli;2) ņemot vērā, ka VNĪ ar 2016.gada 14.jūnija lēmumu (prot.Nr.VP-16/33) ir nolēmusi nekustamo īpašumu „Mežotnes pils” iznomāt trešajai personai, tiktu palielināta peļņa no nekustamā īpašuma ”Mežotnes pils” aktīva, samazinot izdevumus saistībā ar VNĪ pilis darbības nodrošināšanu, tai skaitā uz biroja un administratīvo un profesionālo pakalpojumu izmaksām un nekustamā īpašuma „Mežotnes pils” apsaimniekošanu;3) tiktu izslēgti ar VNĪ pilis darbību un tās uzraudzību/ kontroli saistītie riski;4) nav nepieciešams pārdot VNĪ pils mantu, lai izbeigtu VNĪ pilis darbību, un to būs iespējams pārdot vai iznomāt trešajai personai ar brīdi, kad nekustamais īpašums ”Mežotnes pils” tiks iznomāta trešajai personai;5)VNĪ prognozē, ka reorganizējot VNĪ pilis un iekļaujot to pamatdarbību pilnībā VNĪ, VNĪ netiks radīti zaudējumi, reorganizācijas procesu VNĪ nodrošinātu esošo resursu ietvaros;6) ņemot vērā to, ka veicot VNĪ pilis reorganizāciju, tiek veikta arī VNĪ reorganizācija, saistoši ir arī VNĪ noslēgtajos līgumos noteiktie nosacījumi, proti, ka VNĪ reorganizācija nav iespējama bez attiecīgās trešās personas piekrišanas sniegšanas. Šādi nosacījumi ir ietverti VNĪ līgumos ar AS “Swedbank” un Ziemeļu Investīcijas banku (Nordic Investment Bank). Līdz ar to, lai uzsāktu VNĪ pilis reorganizāciju, sākotnēji ir jāsaņem minēto banku piekrišana VNĪ pilis reorganizācijai. VNĪ ir saņēmusi abu banku piekrišanu VNĪ pilis reorganizācijai (*AS„Swedbank” 2016.gada 4.oktobra vēstule Nr.A08.04-17.3/LUAD-554; Ziemeļu Investīcijas bankas 2016.gada 30.septembra vēstule angļu valodā*).Negatīvie:1) ņemot vērā, ka VNĪ ir nolēmis nekustamo īpašumu „Mežotnes pils” iznomāt trešajai personai, tad ar VNĪ pilis darbiniekiem ir izbeidzamas darba tiesiskās attiecības, izņemot ar tiem darbiniekiem, kas atrodas bērnu kopšanas atvaļinājumā – ar reorganizācijas pabeigšanas brīdi darbinieki pāriet VNĪ;2) ja VNĪ pilis līdz reorganizācijas pabeigšanai nespēs apmierināt visu kreditoru prasījumus, tai skaitā arī pret VNĪ pilis darbiniekiem, tie pāries uz VNĪ, 3) saskaņā ar Pilnvarojuma līgumu, ja VNĪ pilis ieņēmumi pārsniedz izdevumus, VNĪ pilis par nekustamā īpašuma „Mežotnes pils” pārvaldīšanu veic VNĪ ikgadējo maksājumu, ņemot vērā VNĪ pilis peļņas apmēru:*•* līdz 7000 EUR – 95%;• no 7000 EUR līdz 14 000 EUR – 90%;• no 14 000 EUR līdz 21 000 EUR – 85%;• no 21 000 EUR un vairāk – 70%.VNĪ pilis ikgadējais maksājums par 2014.gadu sastādīja 17  911,60 EUR un par 2015. gadu sastādīja 42 824,00 EUR. Uz 2016. gada 30. jūniju ikgadējā maksājuma par 2014. un 2015. gadu uzkrātās neizpildītās saistības bija 36 272,17 EUR. Šobrīd tiek prognozēts, ka VNĪ pilis savas Pilnvarojuma līgumā minētās saistības izpildīs, tomēr pastāv risks, ka VNĪ pilis darbības izbeigšanas brīdī, VNĪ pilis nespēs nokārtot savas parādsaistības pret VNĪ.VNĪ pilis darbības izbeigšanas pozitīvie un negatīvie aspekti, izvēloties VNĪ pilis likvidācijas procesu.Pozitīvie:1) ja tiktu izbeigta VNĪ līdzdalība VNĪ pilis, pastāv iespēja efektīvāk izmantot finanšu resursus, tai skaitā VNĪ resursus, jo nebūtu nepieciešams tērēt VNĪ resursus uz VNĪ pilis darbības uzraudzību un kontroli, kā arī tiktu izslēgti ar VNĪ pilis darbību un tās uzraudzību/ kontroli saistītie riski.2) ņemot vērā, ka VNĪ ar 2016.gada 14.jūnija lēmumu (prot.Nr.VP-16/33) ir nolēmis nekustamo īpašumu ”Mežotnes pils” iznomāt trešajai personai, tiktu palielināta peļņa no nekustamā īpašuma „Mežotnes pils” aktīva, samazinot izdevumus saistībā ar VNĪ pilis darbības nodrošināšanu, tai skaitā uz biroja un administratīvo un profesionālo pakalpojumu izmaksām un nekustamā īpašuma „Mežotnes pils” apsaimniekošanu.Negatīvie:1) pastāv risks, ka VNĪ pilis nespēs apmierināt visu kreditoru prasījumus un nebūs iespējams pabeigt VNĪ pilis likvidācijas procesu bez maksātnespējas procesa uzsākšanas vai arī VNĪ pilis dalībniekam būs jālemj par VNĪ pilis darbības izbeigšanas veida maiņu, uzsākot VNĪ pilis reorganizāciju, tādejādi tiktu pagarināts VNĪ pilis darbības izbeigšanas termiņš vismaz par 6 mēnešiem.2) ja VNĪ pilis nepietiks naudas līdzekļu izdevumu, kas saistīti ar darba tiesisko attiecību izbeigšanu, segšanai, darbinieki kļūs par VNĪ pilis kreditoriem un VNĪ pilis nevarēs pabeigt VNĪ pilis likvidāciju; 3) lai segtu visus VNĪ pilis kreditoru prasījumu, ir jāpārdod VNĪ pilis manta un VNĪ nav iespējams turpināt pakalpojuma sniegšanu Mežotnes pils kompleksā, vai arī VNĪ pilis likvidācijas process ir jāaptur uz laiku līdz nekustamais īpašums „Mežotnes pils” iznomāšanai trešajai personai.Ņemot vērā iepriekš minētos aspektus, secināms, ka, izbeidzot VNĪ pilis darbību, nepastāv šķēršļi, kādēļ VNĪ nevarētu turpināt nekustamā īpašuma „Mežotnes pils” pārvaldīšanu/ apsaimniekošanu, tai skaitā iznomājot to trešajām personām, turklāt pastāv iespēja efektīvāk izmantot finanšu līdzekļus, t.i. samazināt izmaksas saistībā ar VNĪ pilis personāla, biroja un administratīvo un profesionālo pakalpojumu izmaksām. Ievērojot riskus, it īpaši saistībā ar VNĪ pilis kreditoru saistību izpildi VNĪ pilis likvidācijas gadījumā, kā ieteicamākais VNĪ pilis darbības izbeigšanas veids ir izvēlēts izbeigt VNĪ līdzdalību VNĪ pilis, reorganizējot to, un VNĪ pilis pievienojot VNĪ.Reorganizācijas procesā (pievienošana) iegūstošā sabiedrība, kas šajā gadījumā būtu VNĪ, pārņem visas pievienojamās sabiedrības – VNĪ pilis tiesības un saistības, kustamu mantu, finanšu līdzekļus, lietvedības un arhīva dokumentus, grāmatvedības dokumentos uzskaitītos nemateriālos ieguldījumus, pamatlīdzekļus, visas saistības pret darbiniekiem, kuri uz reorganizācijas spēkā stāšanās dienu tiks nodarbināti pievienojamajā sabiedrībā. Pievienojamās sabiedrības visas tiesības un saistības pāriet iegūstošajai sabiedrības ar reorganizācijas spēkā stāšanās brīdi (dienu). Reorganizācija uzskatāma par spēkā stājušos ar brīdi, kad komercreģistrā izdarīti ieraksti par abām reorganizācijas procesā iesaistītajām sabiedrībām. Tātad VNĪ kā iegūstošajai sabiedrībai ar reorganizācijas brīdi pāriet visas VNĪ pilis kā pievienojamās sabiedrības tiesības un saistības, tai skaitā par kreditora prasījumiem un saistībām par darbiniekiem. Ja reorganizācijas procesā pievienojamā sabiedrība nebūs apmierinājusi visus savu kreditoru prasījumus, tie ar reorganizācijas brīdi pāries iegūstošajai sabiedrībai. Kā jau iepriekš tika norādīts, pārņemtās VNĪ pilis kredītsaistības būtiski neietekmēs VNĪ finanšu rādītājus.Publiskas personas kapitāla daļu un kapitālsabiedrību likuma 9. panta otrā daļa nosaka, ka lēmumu par atļauju publiskas personas kapitālsabiedrībai izbeigt līdzdalību citā kapitālsabiedrībā pieņem Ministru kabinets. Savukārt Publiskas personas kapitāla daļu un kapitālsabiedrību likuma 118. panta otrā daļa nosaka, ka valdei nepieciešama Ministru kabineta piekrišana līdzdalības iegūšanai vai izbeigšanai, kā arī izšķirošās ietekmes iegūšanai vai izbeigšanai citā kapitālsabiedrībā.Ar VNĪ un VNĪ pilis reorganizāciju saistītās izmaksas – izmaksas par paziņojumu publicēšanu oficiālajā izdevumā „Latvijas Vēstnesis” un valsts nodeva par izmaiņu veikšanu komercreģistrā, kopā 156,52 EUR ‑ tiks segtas gan no VNI, gan no VNĪ pilis finanšu līdzekļiem.Rīkojuma projekts attiecas uz publiskās pārvaldes politiku. |
|  | Projekta izstrādē iesaistītās institūcijas | Rīkojuma projekta izstrādē ir iesaistīta VNĪ. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija kā VNĪ kapitāldaļu turētāja, VNĪ un VNĪ pilis. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas II, III, IV un V sadaļa –projekts šīs jomas neskar.*

Finanšu ministre D.Reizniece-Ozola

Bružas, 67024927

vita.bruzas@vni.lv